2003/418/EY: Euroopan parlamentin päätös, 8. huhtikuuta 2003 vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2001 - Euroopan parlamentin päätöslauselma, joka sisältää huomautukset päätökseen vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2001



Virallinen lehti nro L 148 , 16/06/2003 s. 0090 - 0094

Virallinen lehti nro 064 E , 12/03/2004 s. 0257 - 0261



Euroopan parlamentin päätöslauselma, joka sisältää huomautukset päätökseen vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2001 EUROOPAN PARLAMENTTI, joka ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2001 sekä säätiön vastaukset(1) (C5-0597/2002), ottaa huomioon 7. maaliskuuta 2003 annetun neuvoston suosituksen (C5-0089/2003), ottaa huomioon EY:n perustamissopimuksen ja erityisesti sen 276 artiklan, ottaa huomioon neuvoston asetuksen (ETY) N:o 1365/75(2), sellaisena kuin se on muutettuna neuvoston asetuksella (ETY) N:o 1947/93(3), 16 artiklan ja ottaa huomioon 25. kesäkuuta 2002 annetun varainhoitoasetuksen(4) 185 artiklan, ottaa huomioon työjärjestyksen 93 a artiklan ja liitteen V, ottaa huomioon talousarvion valvontavaliokunnan mietinnön sekä työllisyys- ja sosiaalivaliokunnan lausunnon (A5-0079/2003), A. ottaa huomioon, että Euroopan elin- ja työolojen kehittämissäätiö (Dublinin säätiö) on vuoden 2001 työohjelmassaan ilmaissut tavoitteekseen kehittää ja toteuttaa entistä pienemmän määrän mutta merkittävämpiä tutkimusohjelmia, vahvistaa säätiön asemaa keskustelufoorumina, kehittää yhtenäinen ja johdonmukainen viestintästrategia, lisätä vastuullisuutta, avoimuutta ja kustannustehokkuutta sekä ottaa huomioon Euroopan unionin merkittävät muutokset, B. ottaa huomioon, että parlamentti myönsi 10. huhtikuuta 2002 säätiön hallintoneuvostolle vastuuvapauden(5) sen talousarvion toteuttamisesta varainhoitovuonna 2000 ja että se samassa yhteydessä - ilmaisi huolensa vuodelta 2000 vuodelle 2001 siirrettyjen määrärahojen suuresta määrästä ja kehotti säätiötä valvomaan paremmin talousarvionsa toteutusta, niin että määrärahojen siirto ja peruuntumiset rajoittuisivat minimiin, - kehotti säätiötä huolehtimaan siitä, että kaikki tilinpitojärjestelmissä havaitut puutteet on korjattu, kun vuoden 2001 vastuuvapaudesta päätetään, - piti valitettavana, että säätiö jatkoi ennakkomaksujen liiallista käyttöä, C. ottaa huomioon, että tilintarkastustuomioistuin on saanut kohtuullisen varmuuden siitä, että 31. joulukuuta 2001 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset, 1. panee merkille seuraavat luvut Euroopan elin- ja työolojen kehittämissäätiön tileistä: Tulostili varainhoitovuosilta 2001 ja 2000 >TAULUKON PAIKKA> Lähde: Säätiöltä saadut tiedot - taulukoissa annetaan yhteenveto säätiön omassa tilinpäätöksessään ilmoittamista tiedoista. Huom. summissa voi olla pyöristyksistä johtuvia eroja. Varainhoidon valvonta 2. panee merkille tilintarkastustuomioistuimen näkemyksen, jonka mukaan toimintamäärärahojen siirtoja suoritetaan yhä liikaa (3,5 miljoonaa euroa) ja säätiön pitäisi tehdä voitavansa vähentääkseen siirtojen määrää; toteaa, että uusi varainhoitoasetus tarjoaa asianmukaisemman oikeusperustan määrärahojen siirrolle; pitää kuitenkin myönteisinä aloitteita, jotka säätiö on tehnyt vähentääkseen määrärahojen siirtoa; 3. ottaa huomioon, että säätiö pitää tietokoneistettua SI2-talousarviokirjanpitojärjestelmää erittäin monimutkaisena ja katsoo siinä olevan monia puutteita, heikkouksia ja vikoja; valittaa, että komissio on antanut säätiölle määräyksen ottaa käyttöön SI2-järjestelmä, joka on liian hankala käyttää ja näyttää olevan jossain määrin ylimitoitettu säätiön tarpeisiin nähden; kehottaa komissiota varmistamaan, että säätiöllä on järjestelmän hoitamiseksi käytettävissään tarvittava henkilöstö ja tekninen tuki; 4. pitää valitettavana, että tuomioistuin on todennut useita tapauksia, joissa sama henkilö on saanut sähköisen hyväksyntäjärjestelmän avulla hyväksyä määrärahat ja maksut hoitaen näin toimeenpanijan, tulojen ja menojen hyväksyjän, varainhoidon valvojan ja tilinpitäjän tehtäviä; ottaa huomioon, että tilintarkastustuomioistuin pitää "erityiskäyttöoikeuksia" tehtävien eriyttämisen periaatteen vastaisena, ja pitää myönteisenä säätiön vakuutusta, jonka mukaan tästä käytännöstä on luovuttu; 5. valittaa, että säätiö ei ole kaikkien palvelusopimuksiensa teossa täysin noudattanut tarjouspyyntömenettelyjä; muistuttaa, että tämä ei merkitse vain tasapuolisen kohtelun periaatteen rikkomista, vaan saattaa myös johtaa syrjittyjen tarjoajien käynnistämiin oikeustoimiin säätiötä vastaan; kehottaa säätiötä varmistamaan, että kaikkien sopimusten teossa noudatetaan asianmukaisia kilpailumenettelyjä; 6. myöntää, että säätiön talouteen liittyviä menettelyjä on muutettava joustavammiksi; kehottaa säätiötä aloittamaan uuden varainhoitoasetuksen soveltamisen mahdollisimman pian ja tasapainottamaan asianmukaisesti joustavuuden ja vastuullisuuden vaatimukset; Ulkopuolinen arviointi 7. pitää myönteisenä ulkoista arviointia ja luonnosta toimintasuunnitelmaksi, joka vastaa arvioinnissa tehtyjä suosituksia; onnittelee säätiötä yleisesti katsoen hyvin myönteisestä arviosta; kehottaa säätiötä laatimaan tulevina vuosina analyysin toteutettujen toimenpiteiden vaikutuksesta; 8. ottaa huomioon, että säätiö on täyttänyt useimmat toimintasuunnitelmassa asetetuista määräajoista; kiinnittää huomiota arviossa esitettyihin seuraaviin huomautuksiin: - tarve tarkastella uudelleen ja parantaa säätiön yhteistyötä sekä komission että parlamentin kanssa - tarve luoda järjestelmä, jolla voidaan jäljittää säätiön myöntämän rahoituksen käyttötarkoitukset - tarve ottaa käyttöön uusia sisäisen laadunvalvonnan menettelyjä; Yleinen arviointi 9. onnittelee säätiötä sen erittäin ammattitaitoisen henkilöstön hyvästä työstä; toivoo kuitenkin, että sen hyvä työ tulisi tunnetuksi laajemmin; pitää myönteisinä tehostettuja tiedotusponnistuksia; tunnustaa, että järjestön päätehtävä on osallistua keskusteluun Euroopan tasolla, ja pitää myönteisinä Brysselin yhteystoimiston toimenpiteitä säätiön ja unionin toimielinten välisten yhteyksien parantamiseksi; 10. ottaa huomioon, että säätiön hallintomenojen osuus (talousarvion osastot 1 ja 2) on suuri; toteaa, että vuoden 2003 talousarviossa niiden määrä on noin 10 miljoonaa euroa, kun toimintamenoja (osasto 3) on noin 7 miljoonaa euroa; ottaa huomioon, että säätiön on täytynyt soveltaa monia komission käytössä olevia toimintajärjestelmiä, vaikka ne on suunniteltu ajatellen pikemminkin hyvin suuria hallinnollisia yksiköitä kuin säätiön kaltaisia pieniä organisaatioita; 11. pyytää komissiota käyttämään hyväkseen säätiön asiantuntemusta ja ottamaan huomioon kustannussäästöt, joita voitaisiin saavuttaa ulkoistamalla nykyistä useampia komission tehtäviä säätiölle; kehottaa komissiota miettimään uudelleen, onko syytä perustaa uusia toimeenpanovirastoja silloin, kun tehtäviä voitaisiin osoittaa nykyisille virastoille; Varainhoitoasetuksen 185 artiklassa tarkoitettuja elimiä koskevat yleiset seikat 12. panee merkille, että monien virastojen hallinto- ja toimintamenot ovat epätasapainossa, sillä hallintomenot ylittävät toiminnallisiin tarkoituksiin käytettävien menojen määrän; 13. katsoo, että kyseisillä virastoilla tulisi olla enemmän toiminnallisia tehtäviä; katsoo, että niiden vastuulle voitaisiin esimerkiksi antaa koulutuksen ja terveydenhuollon alaan kuuluvien yhteisön ohjelmien toteuttaminen; toteaa, että näin vältettäisiin tarve perustaa uusia komission toimeenpanovirastoja; pyytää komissiota tekemään tätä koskevia ehdotuksia viimeistään 30. kesäkuuta 2003 ja ennen uusien toimeenpanovirastojen perustamista; 14. muistuttaa, että komission varainhoidon valvojan toteuttamaa virastojen riippumatonta ennakkovalvontaa ei enää ole; 15. on huolestunut siitä, että rahoitustoimenpiteiden ulkopuolisen ennakkotarkastuksen puuttuminen saattaa lisätä väärinkäytösten ja huonon hallinnon riskiä; kehottaa tästä syystä - tilintarkastustuomioistuinta lisäämään tilintarkastajiensa tekemien tarkastusten määrää; - virastoja tarkistamaan perusteellisesti talousarvion toteuttamismenettelyjään ja muuttamaan niitä riskien pienentämiseksi; 16. pyytää virastoja saattamaan talousarvion toteuttamismenettelynsä uudessa varainhoidon puiteasetuksessa(6) säädettyjen vaatimusten mukaisiksi mahdollisimman pian mutta viimeistään 1. heinäkuuta 2003 mennessä; 17. muistuttaa, että virastojen on otettava käyttöön omat varainhoitoa koskevat säännöksensä, jotka eivät saa poiketa varainhoidon puiteasetuksesta muuten kuin silloin, jos niiden erityiset toiminnalliset tarpeet sitä edellyttävät ja komissio on antanut siihen ennalta suostumuksen; pyytää tilintarkastustuomioistuinta antamaan lausuntonsa kaikista virastojen käyttöön ottamista varainhoitoa koskevista säännöksistä, jotka poikkeavat varainhoidon puiteasetuksesta; 18. korostaa erityisesti tiukkaa tehtävien eriyttämisen periaatetta tulojen ja menojen hyväksyjien sekä tilinpitäjien välillä sekä viimeksi mainittujen roolin tehostamista a) tilinpitojärjestelmien laatimisessa ja vahvistamisessa; b) tilinpidossa; c) tulojen ja menojen hyväksyjän luomien tilinpitotietojen toimittamista koskevien järjestelmien vahvistamisessa; d) yhteistyössä komission tilinpitäjän kanssa; e) tilinpäätösten ja talousarvion toteutusta koskevien kertomusten valmistelussa ja esittämisessä; 19. korostaa, että virastojen hallintoneuvostojen on käytettävä tilinpitäjien nimitysperusteina heidän erityistä ammattitaitoaan, joka osoitetaan todistuksilla tai vastaavalla ammattikokemuksella; muistuttaa, että tilinpitäjät eivät ole tulojen ja menojen hyväksyjien alaisia; 20. pyytää virastoja noudattamaan täysin varainhoitoasetuksessa vahvistettuja sääntöjä hankintamenettelyistä; korostaa, että avoimia tarjouskilpailuja on käytettävä mahdollisimman paljon avoimuuden lisäämiseksi ja potentiaalisten tarjoajien yhtäläisen kohtelun varmistamiseksi; 21. pyytää virastoja valvomaan tarkkaan henkilökohtaisista syistä anotun virkavapauden myöntämistä varmistaakseen, että avoimuutta ja eturistiriitojen välttämistä koskevat vaatimukset täyttyvät; 22. muistuttaa, että julkisia hankintoja koskevien sääntöjen noudattamatta jättäminen on mahdollisesti virastojen taloudellisten etujen vastaista ja että se saattaa olla myös jäsenvaltioiden lakien mukaan rikos; 23. pyytää tilintarkastustuomioistuinta antamaan tilaisuuden tullen kertomuksen siitä, tekevätkö kaikki yhteisön erillisvirastot asianmukaisesti yhteistyötä Euroopan petostentorjuntaviraston OLAFin kanssa ja soveltavatko ne rajoituksetta OLAFin sisäisistä tutkimuksista 25. toukokuuta 1999 tehtyä toimielinten välistä sopimusta(7); pyytää lisäksi, että tilintarkastustuomioistuin arvioisi yhteistyön tehokkuutta tähän mennessä tutkittujen tapausten perusteella; 24. ottaa huomioon, että tilintarkastustuomioistuin valittaa käytäntöä, jonka mukaan sähköistetyissä tietojärjestelmissä sovelletaan "erityiskäyttöoikeuksia" (yksi ainoa niin kutsuttu "super-user" hoitaa toimeenpanijan, tulojen ja menojen hyväksyjän, varainhoidon valvojan ja tilinpitäjän tehtäviä), koska käytäntö ei vastaa tehtävien eriyttämisen periaatetta; pyytää kaikkia virastoja varmistamaan, että tällaisia erityiskäyttöoikeuksia ei enää myönnetä; 25. korostaa, että sähköistetyillä tietojärjestelmillä on taattava mahdollisuus jäljittää jokainen toimenpide ja jokainen järjestelmän muutos tilintarkastuksessa ("audit trail") niin, että muutoksen luonne ja sen tehnyt henkilö on milloin tahansa mahdollista todeta; 26. kehottaa komissiota tekemään näiden yhteisön elinten toimivuutta parantavia ehdotuksia, tehostamaan rahankäyttöä kustannus-hyötyanalyysin avulla ja välttämään tarpeetonta virastojen lisäämistä tulevien jäsenvaltioiden integroinnin valmistelun nopeuttamiseksi; katsoo, että näihin ehdotuksiin voi sisältyä määräyksiä yhteisten hallintoneuvostojen perustamisesta samankaltaisia tehtäviä hoitaville elimille; 27. pitää tehokkuus- ja kustannussyistä mahdottomana kasvattaa entisestään erillisvirastojen hallintoneuvostojen kokoa tulevan laajentumisen myötä; katsoo laajentumisen tarjoavan hyvän tilaisuuden harkita perusteellisesti uudelleen jo nyt yleensä hyvin kankeasti toimivien hallintoneuvostojen kokoonpanoa ja työtapoja; kehottaa komissiota antamaan viimeistään 31. heinäkuuta 2003 asiaa koskevia ehdotuksia erillisvirastojen perustamissäädösten muuttamiseksi ja pohtimaan samalla mahdollisuutta perustaa samankaltaisia tehtäviä hoitaville elimille yhteisiä hallintoneuvostoja; 28. palauttaa mieliin tilintarkastustuomioistuimen lausunnon(8), jossa todetaan erillisvirastojen johtajien olevan vaarassa joutua liian suureen riippuvuuteen komissiosta; kehottaakin komissiota ehdottamaan viimeistään 31. heinäkuuta 2003 virastojen perustamissäädösten muuttamista siten, että virastojen johtajat voidaan vastaisuudessa nimittää vasta Euroopan parlamentin annettua hyväksyntänsä; 29. kehottaa komissiota tekemään kattavan tutkimuksen yhteisön eri elinten nykyisistä tehtävistä, jotka saattavat olla päällekkäisiä tai päämääriltään yhteneviä, jotta voidaan ehdottaa asianmukaisia ratkaisuja, mukaan lukien virastojen mahdollinen yhdistäminen; panee merkille komission todenneen, että Cedefopin ja Euroopan koulutussäätiön sekä Euroopan elin- ja työolojen kehittämissäätiön ja Euroopan työturvallisuus- ja työterveysviraston tehtävät saattavat olla osittain päällekkäisiä(9); 30. kehottaa komissiota sisällyttämään toimintaohjelmaansa myös tarvittavat ehdotukset sen varmistamiseksi, että komission yksiköiden ja erillisvirastojen toimintojen päällekkäisyydeltä vältytään, ja noudattamaan siten tekemäänsä eurooppalaista hallintotapaa koskevaa ehdotusta, jonka tavoitteena on komission keskittyminen ydintehtäviensä hoitamiseen. (1) EYVL C 326, 27.12.2002, s. 57. (2) EYVL L 139, 30.5.1975, s. 1. (3) EYVL L 181, 23.7.1993, s. 13. (4) EYVL L 248, 16.9.2002, s. 1. (5) EYVL L 158, 17.6.2002, s. 55. (6) EYVL L 357, 31.12.2002, s. 72. (7) EYVL L 136, 31.5.1999, s. 15. (8) Tilintarkastustuomioistuimen lausunto 10/2002 komission ehdotuksesta Euroopan yhteisön erillisvirastojen perustamissäädösten muuttamiseksi uuden varainhoitoasetuksen hyväksymisen johdosta (EYVL C 285, 21.11.2002, s. 4). (9) Ks. budjettipääosaston työasiakirja yhteisön hajautettujen erillisvirastojen hallintokuluista ja kustannuslaskennasta.